அறிவியல் புனைகதைகளில்கூட இதுவரை எந்த நாவலாசிரியரும் கற்பனை செய்திடாத ஒன்று நிஜத்தில் நடக்கிறது. நாம் தினமும் சூரியனைப் பார்க்கிறோம். இருந்தும் அதிலிருக்கும் ஆயிரக்கணக்கான மர்மங்களை நம்மால் இதுவரைக் கண்டுபிடிக்க முடியாமலிருந்தது. ஆனால், இன்று நாசா ஏவும் இந்தச் செயற்கைக்கோள் அந்த நிலையை மாற்றப் போகிறது. நமது மண்டலத்தின் நட்சத்திரத்தை, நமது மண்டலத்தின் அறியப்படாமலிருந்த கடைசி பகுதியை அருகிலிருந்து கவனிக்கக்கூடிய முதல் கோள் நாசாவின் பார்க் சோலார் புரோப். அது விண்வெளி வரலாற்றின் புதிய பரிமாணத்தை எட்டப்போகிறது.